Ornamita pito

La ornamita pitoOrnitologia taksonomio. () estas unutipa birdospecio el la familio de pitedoj. Ĝi estas endemia de la Etaj Sundaj Insuloj en Indonezio.

Taksonomio
Laŭ AviListAviList v2025, konsultita la 31-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Pitta Vieillot, LJP, 1816 - pito
Pitta concinna Gould, J, 1857 - ornamita pito

La ornamita pito antaŭe estis konsiderata kiel subspecio de la eleganta pito, sed de 2020, surbaze de bioakustikaj pruvoj, kompletigitaj per plumaraj diferencoj, ĝi estas agnoskita kiel aparta specio.

Etimologio
La scienca genra nomo Pitta estas latina transskribo fare de Vieillot de telugua nomo signifanta "birdeto"Birds of the World, Ornate Pitta..

La specia epiteto concinna venas el latino concinnus (= "bonproporcia, regula, bela"), termino proksima al "eleganta" pro ĝia proksimeco al la eleganta pito (Pitta elegans).

Priskribo
Ĝi estas tre bunta birdo, kun nigraj kapo, gorĝareo kaj nukareo, flavaj kolflankoj kaj malsupraj partoj, escepte ruĝa pugareo, kaj malhelverdaj supraj partoj kun hele turkisbluaj ŝultraj bendoj. Estas oranĝecbruna kronostrio, nigra beko kaj helaj kornokoloraj kruroj.

Disvastiĝo kaj habitato
La ornamita pito estas endemia de la Etaj Sundaj Insuloj, en Lomboko, Sumbavo, Floreso, Adonara, Lomblen, kaj Alor.

Tiu specio vivas en subtropikaj aŭ tropikaj humidaj ebenaĵaj arbaroj.

Referencoj

Kategorio:Pitedoj
Kategorio:Paseroformaj
Kategorio:Birdoj de Indonezio